section_heading: Chicago Bulls
paragraph_text: Izabran je kao prvi izbor NBA drafta 1999. od strane Chicago Bullsa. Brand je došao u momčad u izgradnji koja je posrnula nakon umirovljenja njihove zvijezde Michaela Jordana. Brand je preuzeo ulogu vođe te je prosječno postizao 20.1 poena i 10 skokova. Jedino nezadovoljstvo s kojim se Brand susreo je bio negativan omjer Bullsa i ne ostvarivanje doigravanja. Na kraju sezone Brand je podijelio nagradu za novaka godine sa Steveom Francisom. U sezoni 2000./01. Brand je imao identične statistike kao i prošle sezone te je prosječno postizao 20.1 poena i 10.1 skokova. Nakon dvije uspješne sezonu u dresu Bullsa, Brand je 2001. godine mijenjan u Los Angeles Clipperse u zamjenu za Briana Skinnera i prava na Tysona Chandlera.